דן גולדפוס

דן גולדפוס (נולד ב-28 בדצמבר 1976) הוא קצין בצה"ל בדרגת אלוף, המשמש כמפקד מערך התמרון ומפקד הגיס הצפוני. בעבר שימש מפקד עוצבת האש. קודם לכן שימש קצין חי"ר וצנחנים ראשי, מפקד חטיבת הנח"ל, מפקד חטיבה 226, מפקד עוצבת חירם וסגן מפקד שייטת 13. גולדפוס נולד וגדל בירושלים בן להורים דתיים שעלו מדרום אפריקה. גולדפוס התגייס לצה"ל במרץ 1995, לשייטת 13. השלים את הכשרת מסלול הלוחם בשייטת, ולקח חלק בלחימה בדרום לבנון, בין היתר במבצע חילוץ נפגעי אסון השייטת. יצא לקורס קציני חי"ר, ובסיומו שב לשייטת ומונה למפקד צוות. בהמשך שירת כמפקד יחידת לוחמים בשייטת, בין היתר נטל חלק במבצע להשתלטות על ספינת "קארין איי" ובמבצע חומת מגן. לאחר מכן, עבר לחטיבת הנח"ל, שירת כמפקד סיירת נח"ל בשנים 2002–2004, והוביל אותה בלחימה כנגד הטרור הפלסטיני באינתיפאדה השנייה. על אופן פיקודו על הסיירת הוענק לו צל"ש אלוף ממפקד פיקוד המרכז, משה קפלינסקי. בשנת 2007 הועלה לדרגת סא"ל ומונה למפקד פלגת לוחמים בשייטת, והוביל אותה בין היתר במבצע עופרת יצוקה. שימש בתפקיד זה עד שנת 2009. בשנים 2009–2011 שירת כמפקד גדוד 931 של חטיבת הנח"ל. בהמשך, היה חניך במכללה לביטחון לאומי במחזור ל"ט (2011–2012). בסיום לימודיו מונה לסגן מפקד השייטת בשנים 2012–2013. ב-6 ביוני 2013 הועלה לדרגת אל"ם ומונה למפקד עוצבת חירם, ושימש בתפקיד עד 12 ביולי 2015. ביולי 2015 מונה למפקד חטיבה 226 ובמקביל למפקד מגמה בקורס מפקדי פלוגות ומפקדי גדודים, ושימש בתפקידיו עד מרץ 2017. ב-2 במרץ 2017 מונה למפקד חטיבת הנח"ל, ושירת בתפקיד זה עד 15 באוגוסט 2019. ב-16 בספטמבר 2019 הועלה לדרגת תא"ל ומונה לקצין חי"ר וצנחנים ראשי, תפקיד בו שירת עד 19 ביולי 2021. בסיום תפקידו יצא ללימודים בארצות הברית במסגרת תוכנית עמיתי המחקר רקנאטי-קפלן במרכז בלפר שבבית הספר לממשל באוניברסיטת הרווארד. ב-21 בספטמבר 2022 מונה למפקד עוצבת האש. ב-17 ביולי 2023 הוחלט על מינויו לראש חטיבת המבצעים באמ"ץ. המינוי לא יצא לפועל, שכן כעבור חודשיים פרצה מלחמה במתקפת הפתע על ישראל. בשבת, 7 באוקטובר 2023, בעקבות מתקפת הפתע על ישראל הגיע גולדפוס לעוטף עזה, ולחם ברעים, נחל עוז ובכפר עזה. במקביל הנחה על גיוס כלל יחידות עוצבת האש, ובראשה לקח חלק בלחימה להחזרת השליטה בעוטף עזה לידי צה"ל. לאחר מכן, במסגרת הלחימה ברצועת עזה במלחמת חרבות ברזל, האוגדה נכנסה ללחימה בעומק העיר עזה, במהלך קרב שג'אעייה, קרב ג'באליה וקרבות נוספים, תוך לחימה לצד אוגדה 162 ואוגדה 36. החל בדצמבר גולדפוס פיקד על עוצבת האש בקרב ח'אן יונס, במהלכו הרגו כוחות העוצבה פעילי חמאס רבים והשמידו מנהרות, תשתיות אויב ואמצעי לחימה. לפי ההערכות נהרגו לא פחות מ-3,000 מחבלים במהלך הקרב על העיר. בקרב זה, לראשונה בהיסטוריה, ניהלו כוחות צה"ל לחימה מעל ומתחת הקרקע באופן מקביל. ב-13 במרץ 2024 נשא גולדפוס נאום ובו שלח מסר להנהגת המדינה מכל הצדדים הפוליטיים. בנאומו אמר: אתם חייבים להיות ראויים לנו. אתם חייבים להיות ראויים לאותם לוחמים שקיפחו את חייהם, לאותם אנשי המילואים שלא עניין אותם מאיזה צד הם ונלחמים זה לצד זה. תוודאו שכולם לוקחים חלק, שלא נחזור ל-6 באוקטובר, שכל המאמץ לא היה לשווא, תשימו את זה טוב טוב בראש, בכל יום בכל שעה. מדם ליבו של לוחם אני מבקש מכם להיות ביחד, מאוחדים. לדחוק את הקיצון ולאמץ את הביחד. תמצאו את הביחד והמחבר. אנחנו בשדה הקרב מצאנו אותו ולא מתכוונים לוותר עליו. תעשו שזה יהיה שווה. בעקבות נאום זה הרמטכ"ל הרצי הלוי זימן את גולדפוס לשיחת בירור ונזף בו בחומרה. לצד זאת ציין כי הוא "מעריך את תרומתו העמוקה לצה"ל, בוודאי במהלך המלחמה". שרים וחברי כנסת מהקואליציה ומהאופוזיציה הביעו תמיכה בגולדפוס. בתחילת אפריל יצאו כוחות אוגדה 98 בפיקודו ממרחב ח'אן יונס, ובאמצע חודש מאי, במקביל לתמרון הקרקעי של אוגדה 162 ברפיח, החלה אוגדת גולדפוס במהלך חדש בג'באליה. במהלך הלחימה בעיר עזה כוחות צה"ל נמנעו קודם לכן מלחימה במחנה הפליטים של ג'באליה, ועתה האוגדה נלחמה בכוחות חמאס שנותרו שם. במהלך הלחימה חולצו ב-16 במאי גופותיהם של ארבעה חטופים מפיר מנהרה וב-24 במאי חולצו גופותיהם של עוד שלושה. כ-500 מחבלים נהרגו במהלך קרב ג'באליה השני. בסוף החודש הגיע המבצע לסיומו. ימים ספורים לאחר מכן נפתחה פעולת הסחה של האוגדה במחנות המרכז כאשר גולדפוס מפקד על צק"ח 7 וצק"ח כפיר ומעניק חיפוי לכוחות המיוחדים במבצע ארנון ב-8 ביוני שבו חולצו 4 חטופים בחיים משבי חמאס. כוחות האוגדה פשטו למרכז נוסייראת ופיקדו על החילוץ של הכוחות המיוחדים והחטופים לאחר שאלו נחשפו והתפתח קרב בלב העיירה. בסוף יוני החל מבצע נוסף של אוגדה 98 בפיקוד גולדפוס לטיהור התארגנות מחבלים מחודשת במחנה שג'אעייה, כאשר בראש הכוח הלוחם צק"ח 7. הכוחות הרחיבו את פעילות טיהור תאי הטרור ותשתיות המחבלים לעומק השכונות דרג' ותופאח ולמרכז העיר עזה. ב-2 במאי 2024 החליטו שר הביטחון יואב גלנט והרמטכ"ל הרצי הלוי למנות את גולדפוס למפקד הגיס הצפוני ומפקד מערך התמרון בזרוע היבשה ולהעלות אותו לדרגת אלוף ב-8 באוקטובר 2024 הועלה לדרגת אלוף, ולמחרת נכנס לתפקידיו כראש מערך התמרון ומפקד הגיס הצפוני. גולדפוס נשוי ואב לארבע. מתגורר באבן יהודה. בעל תואר ראשון בממשל מהמרכז הבינתחומי הרצליה, ותואר שני במדעי המדינה מאוניברסיטת חיפה. עמוס הראל, לעומת הקסבה בחברון, ג'נין הייתה משחק ילדים, באתר הארץ, 19 ביוני 2003 אמיר בוחבוט‏, מתכוננים למלחמה הבאה: הצצה לאימונים של גדוד 101, באתר וואלה, 16 בפברואר 2014 רינת אביגור, נח"ל עוז, במחנה, 23 בדצמבר 2009 רוני דניאל, ‏"המערכה הבאה בצפון – עוצמתית מצוק איתן", באתר ‏מאקו‏, 5 בספטמבר 2014 אור הלר, אתגר הפיקוד, "ישראל דיפנס", 13 בדצמבר 2018 אור הלר, "במלחמה הבאה אפשר להכריע": כך נערכת חטיבת הנח"ל למערכה בעזה, באתר חדשות 13, 4 באוגוסט 2019 יואב זיתון, העדות של מפקד האוגדה מהשטח: "זו הייתה מסיבת טבח. נלחמתי עם מעט לוחמים מול עשרות מחבלים", באתר ynet, 10 באוקטובר 2023 שי לוי, ‏בעירו של סינוואר: מפקד אוגדת הכוחות המיוחדים שפועלת בחאן יונס, באתר ‏מאקו‏, 8 בדצמבר 2023 יואב זיתון, נלחם בזירת הטבח, מיהר לקחת אחריות: זה הקצין שהעז לאתגר את הפוליטיקאים, באתר ynet, 13 במרץ 2024 See inside tunnels IDF alleges Hamas used under Khan Younis, סרטון בערוץ "CNN", באתר יוטיוב, 11 בינואר 2024 יואב לימור, "מחוץ לצבא עדיין מחפשים את ההפרדה, ולא את הביחד", באתר ישראל היום, 9 באוגוסט 2024 אור הלר, אתגר הפיקוד, ישראל דיפנס, 13 בדצמבר 2018 עמוס הראל, "תדע כל אם עברייה", כנרת זמורה ביתן, 2013, עמוד 165 בתיה ואן זיידן, חדר הסודות של שייטת 13 נפתח, באתר צה"ל, ‏4 בינואר 2021 יואב לימור, עלילות הקומנדו הימי בסמטאות ג'נין, באתר ישראל היום, 30 במרץ 2012 עמוס הראל, לעומת הקסבה בחברון, ג'נין היתה משחק ילדים, באתר הארץ, 19 ביוני 2003 רס"ן דן גולדפוס, באתר הגבורה השבוע חידשה חברת 'נשר' את אימוץ גדוד שחם במסגרת פרויקט 'אמץ לוחם' של האגודה למען החייל, אתר האגודה למען החייל, 13 בדצמבר 2009 אמיר בוחבוט‏, תא"ל גולדפוס חרג מהמקובל, אבל דבר אחד בטוח - הוא דיבר מליבם של הלוחמים, באתר וואלה, 13 במרץ 2024 חילופי מפקדים בעוצבת חירם: פישר יוצא דן גולדפוס נכנס, אתר עיריית קריית שמונה אמיר בוחבוט‏, אלוף-משנה אלרן מוראש מונה למפקד עוצבת "חירם", באתר וואלה, 12 ביולי 2015 מפקד חדש לחטיבה הירוקה: זכות גדולה להוביל את הלוחמים הטובים ביותר, באתר צה"ל, 2 במרץ 2017 אל"ם ישראל שומר נכנס לתפקידו כמפקד חטיבת הנח"ל, באתר צה"ל, 15 באוגוסט 2019 גל פרל פינקל, קצין חינוך ראשי החדש עשוי לצקת תוכן לתפקיד, בניגוד לכמה מקודמיו, באתר זמן ישראל, 7 באוגוסט 2019 הרצאה של דן גולדפוס בווסטפוינט, באתר פייסבוק רשימת המפקדים החדשים בצה"ל, באתר צה"ל, 12 ביולי 2021 רשימת המפקדים החדשים בצה"ל, באתר צה"ל, 17 ביולי 2023 יואב זיתון, נלחם בזירת הטבח, מיהר לקחת אחריות: זה הקצין שהעז לאתגר את הפוליטיקאים, באתר ynet, 13 במרץ 2024 יואב זיתון, העדות של מפקד האוגדה מהשטח: "זו הייתה מסיבת טבח. נלחמתי עם מעט לוחמים מול עשרות מחבלים", באתר ynet, 10 באוקטובר 2023 שי לוי, ‏בעירו של סינוואר: מפקד אוגדת הכוחות המיוחדים שפועלת בחאן יונס, באתר ‏מאקו‏, 8 בדצמבר 2023 אנשיל פפר, שלושה חודשי לחימה הוכיחו גם לצה"ל: המנהרות מתחת לעזה כאן כדי להישאר, באתר הארץ, 22 בינואר 2024 גל פרל, "ייחודו הבולט של צה"ל, שהמפקדים הם סוד כוחו": לקחים מ־1982 ו־2023, מערכות,‏ 11 באפריל 2024 שי לוי, ‏"מחבלי חמאס במנוסה": לראשונה - צה"ל בתמרון מקביל מעל ומתחת לאדמה, באתר ‏מאקו‏, 29 בינואר 2024 נאום מפקד אוגדה 98: רה"מ עודכן לפני הפרסום, הרמטכ"ל יעשה לקצין הבכיר שיחת הבהרה, באתר ynet, 13 במרץ 2024 מפקד הקומנדו דיבר מדם ליבו: עכשיו נחשפת הדרמה מאחורי הקלעים, באתר מעריב אונליין, 13 במרץ 2024 יואב זיתון, הרמטכ"ל "נזף בחומרה" בתת-אלוף גולדפוס: "פעל בניגוד למצופה ממפקד בכיר", באתר ynet, 15 במרץ 2024 "מאמץ כל מילה מדבריו": התגובות המפתיעות במערכת הפוליטית אחרי דברי מפקד האוגדה, באתר ‏מאקו‏, 13 במרץ 2024 יניב קובוביץ ויהונתן ליס, מפקד אוגדה 98 יזומן לבירור לאחר שקרא למנהיגים "להיות ראויים" ללוחמים, באתר הארץ, 13 במרץ 2024 ב. ניסני, ‏קידום לקצין שננזף, לראשונה אלוף ממכינת עלי וראש אמ"ן חדש | שורת מינויים במטכ"ל, באתר כיכר השבת, 2 במאי 2024 אלוף דן גולדפוס נכנס לתפקיד מפקד הגיס הצפוני ומערך התמרון, באתר צה"ל, 10 באוקטובר 2024